b'\n_START_ARTICLE_\nAlge\n_START_SECTION_\nAnvendelse\n_START_PARAGRAPH_\nAlger blir benyttet til blant annet alignater til bruk i n\xc3\xa6ringsmiddelindustrien og innen bioteknologien. P\xc3\xa5 grunn av sitt h\xc3\xb8ye n\xc3\xa6ringsinnhold er ogs\xc3\xa5 alger en interessant n\xc3\xa6ringsressurs. I noen land har man tradisjoner for \xc3\xa5 bruke sj\xc3\xb8planter som mat. _NEWLINE_I Norge finnes det ca. 480 arter marine av makroalger, derav om lag 205 r\xc3\xb8dalger, 175 brunalger og 100 gr\xc3\xb8nnalger. Globalt er tallene om lag  4\xc2\xa0500-10\xc2\xa0000 arter av r\xc3\xb8dalger og 1\xc2\xa0500 arter brunalger, der over 90\xc2\xa0% er marine. Gr\xc3\xb8nnalger har flest arter i_NEWLINE_ferskvann. Mer enn 100 algearter brukes i kommersiell sammenheng, hvorav 5\xe2\x80\x9310 arter st\xc3\xa5r for sv\xc3\xa6rt mye av verdiskapingen.'